To ***Das Boot*** (γνωστό στην Ελλάδα και ως ***Υποβρύχιο U-96: Επιστροφή στην Κόλαση***) είναι γερμανική δραματική-πολεμική ταινία του 1981, που διαδραματίζεται εξ ολοκλήρου σε υποβρύχιο. Το σενάριο γράφτηκε από τον Βόλφγκανγκ Πέτερσεν, ο οποίος υπέγραψε και τη σκηνοθεσία. Η παραγωγή έγινε από τον Γκέντερ Ρόνμπαχ. Πρωταγωνιστούν οι Γιούργκεν Πρόχνοβ, Χέρμπερτ Γκρονεμέγιερ και Κλάους Βένεμαν. Το 1995, κυκλοφόρησε και ως μίνι σειρά, με τον ίδιο τίτλο. Γενικά, έχουν κυκλοφορήσει διάφορες εκδοχές, έως και το 1997, που κυκλοφόρησε και η director's dut εκδοχή, υπό την επιτήρηση του ίδιου του Πέτερσεν. Σήμερα η ταινία θεωρείται μία από τις σπουδαιότερες του Γερμανικού Κινηματογράφου και όχι μόνο.

Το σενάριο βασίστηκε το ομώνυμο μυθιστόρημα του Λόταρ-Γκίντερ Μπούχαϊμ, του 1973, το οποίο τοποθετείται στον Δεύτερο Παγκόσμιο Πόλεμο, ακολουθώντας τα τεκταινόμενα ενός υποβρυχίου τύπου VIIC (σειριακός αριθμός U-96), και τα όσα έζησαν σε μία δύσκολη επιχείρηση στη Μάχη του Ατλαντικού. Η ανάπτυξη της ταινίας είχε ξεκινήσει από το 1979. Κατά τη διάρκεια των γυρισμάτων τρεις Γερμανοί αξιωματικοί επέβλεπαν το έργο, για συμβουλευτικούς σκοπούς. Σκοπός του Πέτερσεν, ήταν να δημιουργήσει "ένα ταξίδι στην άκρη του μυαλού" και να περάσει τη ιδέα ότι "αυτό είναι ο πόλεμος". Μερικά από τα στοιχεία της ταινίας είναι ο ενθουσιασμός της μάχης, αλλά και η αλληλεγγύη των στρατιωτών για την πατρίδα τους και τους συντρόφους τους. 

Η παραγωγή είχε κοστίσει 32 εκατομμύρια γερμανικά μάρκα, γεγονός που έκανε την ταινία τη δεύτερη πιο ακριβή ταινία στην ιστορία του Γερμανικού κινηματογράφου έως τότε. Πρώτη ήταν το *Metropolis* του 1927. Ήδη από τη στιγμή της κυκλοφορίας της, η ταινία έλαβε θετικές κριτικές και είχε και εισπρακτική επιτυχία, σημειώνοντας έσοδα του ύψους των $80 εκατομμυρίων. Ο Ρότζερ Ίμπερτ, της είχε δώσει 4/5 αστέρια. Η Columbia Pictures, κυκλοφόρησε την ταινία και στα γερμανικά και στα αγγλικά, με την πρώτη εκδοχή να πηγαίνει πολύ καλύτερα στις ΗΠΑ. Η ταινία έλαβε 6 υποψηφιότητες για Όσκαρ, μεταξύ των οποίων Καλύτερης Σκηνοθεσίας και Καλύτερου Διασκευασμένου Σεναρίου (χωρίς ωστόσο να κερδίσει κανένα). Ο Πέτερεσεν, υπήρξε υποψήφιος και για BAFTA. Το 2018, κυκλοφόρησε και σίκουελ της, σε τηλεοπτική σειρά.

Παραπομπές
----------

1. ↑  (Γερμανικά) *Λεξικό παγκόσμιων κινηματογραφικών ταινιών*. Zweitausendeins.
2. 1 2  (Αγγλικά) *Internet Movie Database*. www.imdb.com/title/tt0082096/releaseinfo. Ανακτήθηκε στις 8  Νοεμβρίου 2022.
3. ↑  Box Office Information for *Das Boot*. Αρχειοθετήθηκε 2013-12-31 στο Wayback Machine. The Numbers. Retrieved March 27, 2013.
4. ↑  «Das Boot». *Rotten Tomatoes*. 17 Σεπτεμβρίου 1981. Ανακτήθηκε στις 15 Φεβρουαρίου 2016.
5. ↑  «The 100 Best Films Of World Cinema – 25. Das Boot». *Empire*.
6. ↑  Daniel Uziel (2008). *The Propaganda Warriors: The Wehrmacht and the Consolidation of the German Home Front*. Bern / Oxford: Lang. σελ. 402. ISBN 9783039115327.
7. ↑  Dan van der Vat (March 5, 2007). «Obituary: Lothar-Günther Buchheim». *The Guardian*. .
8. ↑  Ebert, Roger (1981). «*Das Boot*». *Chicago Sun-Times*. Sun-Times Media Group.
9. ↑  Kaufman, Anthony (23 Αυγούστου 1999). «EDITORIAL: Life Isn't Beautiful Anymore, it's Dubbed». *IndieWire* (στα Αγγλικά). Ανακτήθηκε στις 24 Δεκεμβρίου 2019.
10. ↑  Pristin, Terry (19 Φεβρουαρίου 1996). «Will Dubbing Fly in the U.S.? Read My Lips». *The New York Times*. Αρχειοθετήθηκε από το πρωτότυπο στις 5 Αυγούστου 2018. Ανακτήθηκε στις 5 Αυγούστου 2018.
11. ↑  «The 55th Academy Awards (1983) Nominees and Winners». *oscars.org*. Academy of Motion Picture Arts and Sciences. Ανακτήθηκε στις 9 Οκτωβρίου 2011.
12. ↑  «Das Boot • Die neue Serie – Starttermin & Stars». *www.hoerzu.de*. Αρχειοθετήθηκε από το πρωτότυπο στις 27 Μαρτίου 2019. Ανακτήθηκε στις 11 Μαρτίου 2018.
13. ↑  «„Das Boot" 2018 – Infos, Cast & Starttermin der Sky-Serie». *kino.de*. Ανακτήθηκε στις 11 Μαρτίου 2018.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Das Boot** |

* Official website
* *Das Boot*   στην IMDb
* Πρότυπο:AllRovi movie
* *Das Boot* στην TCM Movie Database
* *Das Boot* στο Rotten Tomatoes
* *Das Boot* στο Box Office Mojo

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 316753692
* LCCN: n83233299
* GND: 4220803-8
* BNF: cb17725475z (data)
* BNE: XX4027567

 |

 |